Ramutė Skučaitė

Ramutė Skučaitė (g. 1931 m. spalio 27 d. Palangoje, tikroji gimimo vieta – Kaunas) – poetė, dramaturgė, vertėja, dainų tekstų autorė, Lietuvos nacionalinės kultūros ir meno premijos laureatė.

Biografija 
Gimė Raudonojo Kryžiaus ligoninėje. Krikštatėvis kanauninkas Kazimieras Prapuolenis.

Mama kilusi iš Punsko. Tėvas buvo paskirtas Širvintų progimnazijos direktoriumi. Tėvo brolis Kazys Skučas, tarpukario Lietuvos vidaus reikalų ministras. 1940 m. tėvas suimtas ir ištremtas, mirė Pečioros lageryje.

1938 m. su šeima persikėlė į Panevėžį. Mokėsi Naujamiesčio mokykloje, Panevėžio muzikos mokykloje. 1948 m. pradėjo rašyti eilėraščius. 1949 m. kovo mėn. ištremta į Sibirą. Dirbo medžio apdirbimo fabrike, baigė Zimos vidurinę mokyklą. 1952–1956 m. neakivaizdžiai studijavo prancūzų kalbą Irkutsko užsienio kalbų pedagoginiame institute. 1953–1954 m. mokytojavo Zimoje. 1956 m. su mama grįžo į Lietuvą, apsigyveno Vilniuje. 1956–1959 m. Vilniaus pedagoginiame institute studijavo prancūzų kalbą ir literatūrą.

Dirbo „Vakarinėse naujienose“, „Agitatoriuje“, „Eltoje“, 1966–1976 m. „Genio“, nuo 1976 m. „Žvaigždutės“ redakcijose. 1992 m. redagavo žurnalą „Ant mamytės kelių“.

Kūryba 
R. Skučaitė – dramaturgė, operų libretų autorė ir vertėja, publicistė, reporterė. Dauguma knygų skirta vaikams. Poetės išskirtinumas lietuvių vaikų poezijoje – ji kuria eiliuotus galvosūkius, mįsles vaikams.

Rašyti ir leisti knygas suaugusiems ir vaikams pradėjo beveik vienu metu. 1957 m. išspausdinti pirmieji eilėraščiai suaugusiesiems. 1959 m. pradėjo „Genyje“ rašyti vaikams. 1965 m. išleistas pirmasis eilėraščių rinkinys „Žydintis speigas“. 

Parašė 14 pjesių, kurios išleistos atskiromis knygomis ar rinkiniuose ir pastatytos įvairių miestų profesionaliuose bei saviveiklininkų teatruose, televizijoje, radijuje. Išvertė virš 30 operų ir operečių libretų. Parašė populiarių lietuviškų estrados dainų tekstų.

Bibliografija 
Sukūrė:
 Žydintis speigas: eilėraščiai. – Vilnius: Vaga, 1965. – 66 p.
 Klaidų miestas: pasaka / iliustr. Edmundas Žiauberis. – Vilnius: Vaga, 1966. – 76 p.: iliustr.
 Keliai ir pakelės: eilėraščiai. – Vilnius: Vaga, 1969. – 74 p.
 Gėlių gegužinė: eilėraščiai / iliustr. Marija Ladigaitė. – Vilnius: Vaga, 1969. – 39 p.: iliustr.
 Kiškių troleibusai: eilėraštukai / iliustr. Adasa Skliutauskaitė. – Vilnius: Vaga, 1970. – 36 p.: iliustr.
 Kas klausosi lietučio: eilėraščiai / iliustr. Zosė Vasilenkaitė. – Vilnius: Vaga, 1972. – 32 p.: iliustr.
 Pusiausvyra: eilėraščiai / dail. Vladislovas Žilius. – Vilnius: Vaga, 1972. – 77 p.
 Mergytė ieško pasakos: 2-jų dalių pjesė. – Vilnius: Vaga, 1973. – 70 p.
 Skamba auksinis trimitas / iliustr. Irena Geniušienė. – Vilnius: Vaga, 1975. – 31 p.: iliustr.
 Takas per jūrą / Edvardas Uldukis. Aš ir mano moterys / Ramutė Skučaitė. – Vilnius: Vaga, 1976. – 137 p.
 Žvangučiai / iliustr. Adasa Skliutauskaitė. – Vilnius: Vaga, 1976. – 111 p.: iliustr.
 Apeisim ežerą: eilėraščiai / dail. Alfonsas Žvilius. – Vilnius: Vaga, 1977. – 79 p.: iliustr.
 Susiradom smuiko raktą: eilėraščiai / iliustr. Joana Plikionytė. – Vilnius: Vaga, 1980. – 38 p.: iliustr.
 Uogelės ant smilgos: eilėraščiai / iliustr. Edita Nazaraitė. – Vilnius: Vaga, 1982. – 48 p.: iliustr.
 Tegu mergytė šypsosi: pjesės / dail. Kazimieras Paškauskas. – Vilnius: Vaga, 1982. – 128 p.: iliustr.
 Sukit sukit galveles: eiliuoti galvosūkiai / iliustr. Valentinas Ajauskas. – Vilnius: Vaga, 1984. – 47 p.: iliustr.
 Medžio dovanos: eileraščiai / iliustr. Virginija Kalinauskaitė. – Vilnius: Vyturys, 1985. – 31 p.: iliustr.
 Laikrodis be gegutės: eilėraščiai / iliustr. Adasa Skliutauskaitė. – Vilnius: Vyturys, 1985. – 48 p.: iliustr.
 Neskubėkim ir atspėkim: eiliuoti galvosūkiai / iliustr. Arvydas Pakalnis. – Vilnius: Vyturys, 1987. – 57 p.: iliustr.
 Mane saulytė šaukė: pjesės / iliustr. Adasa Skliutauskaitė. – Vilnius: Vyturys, 1988. – 101 p.: iliustr. – ISBN 5-7900-0043-6
 Taip ir ne: eilėraščiai / iliustr. Dalia Mažeikytė. – Vilnius: Vaga, 1988. – 119 p.: iliustr. – ISBN 5-415-00055-0
 Avalyninkas / iliustr. Vladimiras Beresniovas. – Kaunas: Šviesa, 1989. – 54 p.: iliustr. – ISBN 5-430-00440-5
 Kas nulaužė pupos lapą? / dail. Valentinas Ajauskas. – Kaunas: Šviesa, 1991. – 114 p.: iliustr. – ISBN 5-430-01132-0
 Pirmas au priklauso laumei: eiliuoti galvosūkiai / iliustr. Aušra Čapskytė. – Vilnius: Alka, 1991. – 18 p.: iliustr.
 Ir nešauki, ir neprašai: eilėraščiai / iliustr. Jūratė Račinskaitė. – Vilnius: Viltis, 1991. – 127 p.
 Kalėdų pasaka: eiliuota pasakėlė / iliustr. Jūratė Račinskaitė. – Klaipėda: Eldija, 1993. – 15 p.: iliustr. – ISBN 9986-11-004-1
 Lopšinė ešeriukui: eilėraščiai / iliustr. Adasa Skliutauskaitė. – Vilnius: Vyturys, 1993. – 61 p.: iliustr. – ISBN 5-7900-0565-9
 Praeiviai be praeities: eilėraščiai. – Vilnius: Trys žvaigždutės, 1996. – 32 p. – ISBN 9986-575-35-4
 Raidžių namučiai / dail. Taida Balčiūnaitė. – Vilnius: Kronta, 1997. – 57 p.: iliustr. – ISBN 996-879-02-7
 Čirkšt virėjas patarėjas / dail. Jūratė Račinskaitė. – Vilnius: Kronta, 1997. – 23 p.: iliustr. – ISBN 9986-879-03-5
 Spalvos ir skaičiukai / iliustr. Rimvydas Kepežinskas. – Vilnius: Kronta, 1997. – 25 p.: iliustr. – ISBN 9986-879-01-9
 Laiškas sekmadieniui: eilėraščiai vaikams / iliustr. Jūratė Račinskaitė. – Vilnius: Vaga, 1998. – 95 p.: iliustr. – ISBN 5-415-01309-1
 Žaidžiu žodžiu: mokomės lietuvių kalbos / dail. Aušra Čapskytė. – Vilnius: Žuvėdra, 1999. – 30 p.: iliustr. – ISBN 9986-500-43-5
 Vaikams vanagams / dail. Aušra Čapskytė. – Vilnius: Meralas, 1999. – 63 p.: iliustr. – ISBN 9986-715-26-1
 Vėl žaidžiu žodžiu: mokomės lietuvių kalbos / dail. Aušra Čapskytė. – Vilnius: Žuvėdra, 2000. – 30 p.: iliustr. – ISBN 9986-500-58-3
 Takelis iš naujo: eilėraščiai / iliustr. Jūratė Račinskaitė. – Vilnius: LRS leidykla, 2001. – 173 p.: iliustr. – ISBN 9986-39-198-9
 Atminimai ir linkėjimai / iliustr. Aušra Čapskytė. – Vilnius: Gamta, 2002. – 61 p.: iliustr. – ISBN 9986-444-90-X
 Gražiu savu žodžiu žaidžiu / dail. Aušra Čapskytė. – Vilnius: Žuvėdra, 2004. – 31 p.: iliustr. – ISBN 9986-500-90-7
 Pasaką skaitau, pasaką piešiu / dail. Jūratė Račinskaitė. – Vilnius: Gimtasis žodis, 2005. – 125 p. – ISBN 9955-16-047-0
 Aš esu – kas? : eilėraščiai vaikams / dail. Jūratė Račinskaitė. – Vilnius: Kronta, 2006. – 22 p.: iliustr. – ISBN 9955-595-74-4
 Varinis angelas: eilėraščiai, užrašai. – Vilnius: Lietuvos rašytojų sąjungos leidykla, 2006. – 135 p. – ISBN 9986-39-446-5
 Mėnesiena neskani: eilėraščiai / dail. Aušra Čapskytė. – Kaunas: Šviesa, 2007. – 8 p.: iliustr. – ISBN 978-5-430-04847-1
 Aš – eilėraščių knyga: eilėraščių rinktinė. – Vilnius: Nieko rimto, 2009. – 156 p.: iliustr. – ISBN 978-9955-683-68-1
 Jei nereikėtų skubėti / iliustr. Jūratė Račinskaitė. – Vilnius: Nieko rimto, 2009. – 55 p.: iliustr. – ISBN 978-9955-683-64-3
 Ant skilusio akmens: rinktiniai eilėraščiai. – Vilnius: Lietuvos rašytojų sąjungos leidykla, 2011. – 246 p. – ISBN 978-9986-39-683-3
 Žaidžiu lietuvišku žodžiu / dail. Aušra Čapskytė. – Vilnius: Žuvėdra, 2011. – 77 p.: iliustr. – ISBN 978-9955-669-80-7
 Atsiprašau, Slibinuk! : pjesės vaidinti vaikams. – Vilnius: Tyto alba, 2012. – 254 p. – ISBN 978-9986-16-884-3
 Tamsiai ir šviesiai matys: eilėraščiai ir ne. – Vilnius: Lietuvos rašytojų sąjungos leidykla, 2013. – 126 p. – ISBN 978-9986-39-759-5
 Ant ledo atsirado rožė: poemėlės / dail. Jūratė Račinskaitė. – Vilnius: Homo liber, 2013. – 122 p.: iliustr. – ISBN 978-609-446-058-6
 Tai priimkit, kas priklauso: poezija, proza vaikams / Ramutė Skučaitė.- Vilnius: Lietuvos rašytojų sąjungos leidykla, 2016.- 108 p.

Įvertinimas 
 1980 m. Lietuvos komjaunimo premija, už rinktinę „Žvangučiai“ ir poezijos knygą „Skamba auksinis trimitas“
 1981 m. LSSR AT garbės raštas
 1993 m. „Lopšinė ešeriukui“ pripažinta geriausia metų knyga vaikams
 1997 m. DLK Gedimino 5 laipsnio ordinas 
 2000 m. Leipcigo knygų mugėje eilėraščių rinkinys „Laiškas sekmadieniui“ apdovanotas UNESCO premija
 2001 m. rinktinė „Takelis iš naujo“ LR kultūros ministerijos pripažinta viena gražiausių metų knygų
 2007 m. „Poezijos pavasario“ prizas, už geriausią poezijos knygą vaikams („Aš esu – kas?“, „Tiek turi“, „Varinis angelas“)
 2008 m. Vaikų literatūros premija
 2009 m. Lietuvos nacionalinė kultūros ir meno premija
 2016 m. „Poezijos pavasario“ laureatė už knygą „Nepaslaptis tokia balta“

Šaltiniai 

Lietuvos nacionalinės kultūros ir meno premijos laureatai
Lietuvos poetai
Lietuvos vaikų rašytojai
Lietuvos dramaturgai
Lietuvos vertėjai
Lietuvos dainų autoriai